****

 **REPUBLIKA HRVATSKA**

**PRIMORSKO-GORANSKA ŽUPANIJA**

****

 ***OPĆINA KOSTRENA***

 ***Upravni odjel za opće, pravne
 poslove i lokalnu samoupravu***

KLASA: 340-05/21-01/04

URBROJ: 2170-07-04-21-1

Kostrena, 21. srpnja 2021.

Temeljem Plana nabave za 2021. godinu od 12. siječnja 2021. godine i članka 9. stavka 2. Pravilnika o provedbi postupaka jednostavne nabave (“Službene novine Općine Kostrena” broj 3/17), Upravni odjel za opće, pravne poslove i lokalnu samoupravu Općine Kostrena objavljuje

**P O Z I V**

**za javno prikupljanje ponuda**

za prijevoz školske djece Osnovne škole Kostrena

za školsku godinu 2021./2022.

1. **NAZIV NARUČITELJA**

Općina Kostrena (OIB: 32131316182), Sv. Lucija 38, 51 221 Kostrena

1. **OPIS PREDMETA NABAVE**

Usluga redovnog i povremenog prijevoza školske djece Osnovne škole Kostrena za školsku godinu 2021./2022.

1. **EVIDENCIJSKI BROJ NABAVE**

B-37/01-2021

1. **TROŠKOVNIK**

Ponuditelji su obavezni dostaviti jediničnu cijenu po danu bez uključenog PDV-a, kao i cijenu s PDV-om i to za **redovni i povremeni prijevoz** sukladno obrascu 1 koji čini sastavni dio ovog Poziva.

Cijena ponude odnosi se na cijelu školsku godinu u skladu s Odlukom o početku i završetku nastavne godine, broju radnih dana i trajanju odmora učenika osnovnih i srednjih škola za školsku godinu 2021./2022. (“Narodne novine”, broj 45/21), što iznosi najmanje 175 nastavnih dana.

1. **PROCIJENJENA VRIJEDNOST NABAVE**

152.000,00 kn + PDV

1. **KRITERIJ ZA ODABIR PONUDE**

Ponuda s najnižom cijenom ponuđene usluge

1. **ROK I NAČIN DOSTAVE PONUDE**

**Ponudu je moguće predati isključivo u zatvorenoj koverti s naznakom: „Ponuda za vršenje usluge prijevoza školske djece Osnovne škole Kostrena za školsku godinu 2020./2021. – NE OTVARATI“.**

**Rok za dostavu ponude**: 6. kolovoza 2021. godine do 12.00 sati na adresu Općine Kostrena, Sv. Lucija 38, 51221 Kostrena.

1. **OSTALI OBAVEZNI UVJETI NABAVE**

***Redovni prijevoz*** školske djece vrši se tijekom 5 (pet) nastavnih dana u tjednu u mjesecima trajanja nastave. Prijevoz obuhvaća:

1. 1. polazak u 7.10 sati od autobusne stanice naselja Perovići i prometuje relacijom *Perovići – Urinj (kružni tok) – crkva sv. Barbare – okretište Šoići – cesta D8 (Jadranska magistrala) – Randići (Valentinovo) – Maračići – Dujmići – Rožmanići – Sv. Lucija – Glavani – Dom zdravlja – Vrh Martinšćice – OŠ Kostrena.*

Duljina trase iznosi 9,5 km na kojoj je 20 stanica.

1. 2. polazak u 7.30 sati kreće od autobusne stanice u naselje Doričići i prometuje relacijom *Doričići – Paveki – Šetalište Kostrenskih pomoraca – OŠ Kostrena.*

Duljina trase iznosi 4,2 km na kojoj je 8 stanica.

1. Povratak školske djece vrši se istom trasom prometovanja u četiri termina i to u 11.45, 12.45, 13.45 i 14.45 sati. Polazak je na stanici kod OŠ Kostrena u ulici Šetalište Kostrenskih pomoraca I prometuje relacijom *OŠ Kostrena – Šetalište Kostrenskih pomoraca – Doričići – Šetalište Kostrenskih pomoraca – Paveki – Perovići – Urinj (kružni tok) – crkva Sv. Barbare – okretište Šoići – cesta D8 (Jadranske magistrala) – Randići (Valentinovo) – Maračići – Dujmići – Rožmanići – Sv. Lucija – Glavani – Dom zdravlja – Vrh Martinšćice.*

Duljina trase iznosi 13 km na kojoj je 28 stanica.

***Povremeni prijevoz*** školske djece vrši se maksimalno jednom tjedno s polaskom ispred škole prema dogovoru sa školom.

**NAPOMENA:** Usluga će se koristiti sukladno načinu i intenzitetu izvođenja nastave obzirom na mjere i odluke nadležnih tijela, a sve vezano uz proglašenje epidemije SARS-CoV-2, bolesti COVID-19.

Za prijevoz školske djece potrebno je osigurati adekvatno prijevozno sredstvo u skladu s Pravilnikom o posebnim uvjetima za vozila kojima se obavlja javni cestovni prijevoz i prijevoz za vlastite potrebe (“Narodne novine” broj 50/18). Prijevozno sredstvo kojim se namjerava vršiti tražena usluga mora biti opremljeno video nadzorom te prijevoznik mora osigurati sve uvjete sukladno svim preporukama, mjerama i odlukama vezanim za proglašenje epidemije SARS-CoV-2, bolesti COVID-19, Hrvatskog zavoda za javno zdravstvo, Ravnateljstva civilne zaštite te ostalih nadležnih institucija.

Maksimalni planirani broj djece u jednoj vožnji odnosno polasku iznosi 50 učenika.

Ponuditelji su obvezni u sklopu ponude **dostaviti izvadak iz sudskog ili obrtnog registra ne stariji od 30 dana od dana slanja poziva, kojim dokazuju da su ovlašteni za vršenje tražene usluge.**

Ponuditelji su u sklopu ponude obvezni dostaviti dokaz da posjeduju barem jedno odgovarajuće prijevozno sredstvo (autobus), kojim namjeravaju vršiti traženu uslugu. Dokaz se dostavlja u vidu **preslike važeće prometne dozvole.**

1. **KONTAKT**

Katarina Zelić, katarina.zelic@kostrena.hr, 051/209-075

Mateja Matijašec, mateja.matijasec@kostrena.hr, 051/209-040

DATUM OBJAVE POZIVA NA SLUŽBENOJ MREŽNOJ STRANICI OPĆINE KOSTRENA: 21. srpnja 2021. godine

**Pročelnica**

 **Jasna Mavrinac, dipl. iur.**